Gare Esch-Uelzecht

D'Gare vun Esch-Uelzecht ass eng Gare vun der Lëtzebuerger Eisebunn. Se läit südëstlech am Zentrum vun Esch-Uelzecht, an der Sektioun Esch-Süd vun der Gemeng Esch-Uelzecht.

Se gehéiert zu follgende Linne vum CFL-Zuchreseau:

 Ëlwen - Lëtzebuerg - Esch-Uelzecht - Rodange
 Lëtzebuerg - Esch-Uelzecht - Rodange
 an der Niewelinn Esch-Uelzecht - Däitsch-Oth.

A Richtung Péiteng läit d'Escher Gare tëscht der Gare Schëffleng an där vu Belval-Université. S'ass Terminus-Gare vun der Linn op Däitsch-Oth, wat och déi nächst an eenzeg aner Statioun op där Antenn ass.

Bei der Gare vun Esch-Uelzecht gëtt et eng Bikebox fir säi Vëlo ënnerdaach ze stellen a virun der Gare ass och eng Busgare. An der Ëmgéigend gëtt et just käschteflichteg Parkplazen.

Geschicht a Chronologie
 1859 gouf déi éischt Escher Gare an der rue Saint-Antoine opgeriicht.
 1879 gouf eng nei Gare um haitege Boulevard J.-F. Kennedy gebaut 
 1958 gouf eng nei Marchandise-Gare gebaut 
 1959 gouf déi al Gare um Boulevard Kennedy ewechgerappt a mat engem neie Gebai ersat, déi dann nëmme méi fir Persounentransport geduecht ass.
 2009 gouf d'Busgare vun der rietser Säit vum Gebai op déi lénks Säit verluecht
 2014 gouf d'Hal vum Gare-Gebai ofgerappt, fir mat enger neier ersat ze ginn, déi an en administratiivt Gebai integréiert ass.

 Gebaier 
D'Hal vum Gebai, déi ëm 1959 gebaut gi war (Architekt: Jean Prouvé), gouf am November-Dezember 2014 ofgerappt a gouf duerch en neit Gebai, an deem ënnenan ë. a. e klenge Supermarché amenagéiert gouf, ersat. Dat neit Gebai huet iwwer der Agangshal mat der Salle d'attente, am Géigesaz zum alen, fënnef Stäck, déi un d'Steierverwaltung verlount ginn.

Ausserdeem gouf direkt niewendrun, ier ee bei d'Passerell fir op de Gaalgebierg kënnt, eng nei Jugendherberg gebaut.(L.E.): "Esch/Alzette: Die Bahnhofshalle und ihre Geschichte." wort.lu, 4. Dezember 2014, 06:00. Béid goufen 2017 fäerdeg.

D'Haus ëstlech vun der fréierer Hal, dat déi selwecht Zäit als Appartementshaus gebaut gouf (mat ënnenan engem Garë-Buffet), gouf an den 2000er Jore renovéiert; et ass mëttlerweil de Sekretariatssëtz vun der Groussregioun.

 Busgare 
Eng iwwerdaacht Busgare op der lénkser (nërdlecher) Säit virum Gebai erlaabt et de Passagéier fir vun do och mat engem TICE-, RGTR- oder dem Escher City-Bus virunzefueren.

Bei der Gare hale follgend Linnen:
+Fuerplangstand: Mäerz 2025BetribLinnenTICE1, 2, 3, 4, 5, 7, 12, 13, 15 a 17.RGTR551,
600, 602, 603, 610, 611, 612, 621, 640, 641, 642, 643, 650, 660, 662, 691,

730, 781, 782, 785,

801, 812, 823, 835, 861, 882, 883, 891,

900, 901, 902, 904, 940, 972, 973.City-Bus EschNavette Gaalgebierg
Virun November 2009Wort.lu: Mit Bus und Bahn nach Belval war d'Busgare op der rietser Säit vum Gebai.

 Zich déi an der Gare halen 
(Stand: Mäerz 2025)

 Aller 
Aus RichtungHalt virdrunZuchNächst HaltA Richtung Ëlwen ↔ Lëtzebuerg ↔ Esch-Uelzecht ↔ Rodange ËlwenSchëffleng  Belval-UniversitéRodangeMierschSchëffleng  Belval-UniversitéPéiteng Lëtzebuerg ↔ Esch-Uelzecht ↔ Rodange LëtzebuergSchëffleng  Belval-UniversitéRodangeLëtzebuergSchëffleng  Belval-UniversitéPéiteng oder Rodangejust de Weekend an op FeierdeegNäerzengTerminus  Däitsch-OthDäitsch-Oth

 Retour 
Jeeweils an der entgéintgesater Richtung wéi an der Tabell uewendriwwer.

Biller

Literatur
 Linster, Alain (Ed.): Gare CFL Esch-sur-Alzette, in: Jean Prouvé au Luxembourg, Nr 5, Fondation de l'architecture et de l'ingénerie, 1998, ISBN 2-919906-02-X, Ss. 14-15
"Gare des voyageurs à Esch-sur-Alzette." in: Centenaire. Administration des bâtiments publics Luxembourg [sous la direction de Jean Leyder]. Luxembourg 2010, S.76-77 ISBN 978-99959-680-0-7.

 Kuckt och 
 CFL-Zuchreseau
 Lëscht vun den CFL-Garen

 Um Spaweck 

 Aktuell Departen an der 
 Praktesch Informatiounen iwwer d'Gare vun Esch-Uelzecht op der CFL-Websäit
 D'Gare Esch-Uelzecht op der Websäit "rail.lu"
 D'Gare Esch-Uelzecht op der Websäit vu Spoorgroep Luxemburg
Anne Julie Heintz, „Ein neuer Bahnhof für Esch“, op wort.lu den 29. Oktober 2018

Esch-Uelzecht
Kategorie:Gebaier an der Gemeng Esch-Uelzecht
Kategorie:CFL-Linn 6e
Kategorie:Bauwierker 1959
Kategorie:Bauwierker 2017
Kategorie:CFL-Linn 6a